מיכל בת-אדם

מיכל בת-אדם (נולדה ב-2 במרץ 1945) היא במאית קולנוע, תסריטאית, שחקנית ומשוררת ישראלית. כלת פרס ישראל לקולנוע (2021) ופרס אופיר על מפעל חיים (2019).

ביוגרפיה
בת-אדם נולדה בשם מיכל רובין בעפולה לימימה ואדם רובין שעלו מפולין. בגיל שש הצטרפה לאחותה נטע בקיבוץ מרחביה. השתיים שינו את שם משפחתן לבת-אדם. ניגנה בתזמורת בני הקיבוצים, למדה באקדמיה למוזיקה, ובבית-הספר למשחק "בית צבי".

קריירת משחק
בתחילת שנות השבעים השתתפה בסרטי הקולנוע של בן-זוגה, הבמאי משה מזרחי, "אני אוהב אותך רוזה" (1972), "הבית ברחוב שלוש" (1973), "אבו אל בנאת" (1973), "איש רחל" (1974) וזוכה פרס האוסקר האמריקאי, ההפקה הצרפתית, "כל החיים לפניו" (1977). בין-השאר שיחקה בת-אדם גם בסרט "הפריצה הגדולה" (1970), בסרט "הדיבר ה-11" (1975) ובסרט הצרפתי
"La Fille de Prague avec un sac très lourd" (1977). במקביל בלטה גם בכמה תפקידים בתיאטרון, במיוחד ב"ציד המכשפות" לארתור מילר.

לאורך שנות השמונים, במקביל לקריירה כבמאית, השתתפה בת-אדם בסרטים "המשחק האמיתי" (1980), "מגש הכסף" (1983), "עתליה" (1984), "השגריר" (1984), "המאהב" (1986), אותו אף ביימה, בסרט האמריקאי "המרגל הישראלי בדמשק" (1987), ובסרט הצרפתי "חנה ק." (1983). במקביל שיחקה בהצגות בתיאטראות הבימה, הקאמרי ותיאטרון בית ליסין. לאורך שנות התשעים חדלה מלשחק, מלבד סרטו של משה מזרחי, "נשים" (1996). ב-2008 הצטרפה לצוות שחקני העונה השנייה של "בטיפול". בקיץ 2013 הועלתה גרסה בימתית לסרטה "רגעים".

קריירת בימוי
ביימה את הסרט "רגעים" (1979), הפקה צרפתית-ישראלית, אותה גם כתבה ושיחקה בו לצד אסי דיין. בשנות השמונים כתבה וביימה את "על חבל דק" (1980), בכיכובה של גילה אלמגור, את "בן לוקח בת" (1982), את "המאהב" (1986), המבוסס של ספרו של א.ב. יהושע, בו כיכבו יהורם גאון ואביגיל אריאלי, "אלף נשותיו של נפתלי סימן טוב" (1989), בכיכובם של יוסי פולק, ריטה ולבנה פינקלשטיין, ואת סרט הטלוויזיה "הדוד פרץ ממריא" (1993) בו גם שיחקה, על פי סיפור מאת יעקב שבתאי.

בת אדם ביימה וכתבה מספר סרטים: "אישה זרה" (1993), בכיכובו של שרון אלכסנדר, "איה: אוטוביוגרפיה דמיונית" (1994), בו גם השתתפה לצד מיכל זוארץ, "אהבה ממבט שני" (1999) בכיכובו של אלון אבוטבול, "חיים זה חיים" (2003), אותו גם הפיקה ובו השתתפו יעל אבקסיס, רבקה מיכאלי ומשה איבגי, ו"מאיה" (2010). ב-2008 השתתפה ביחד עם משה מזרחי בכתיבת התסריט לסרט "סוף שבוע בגליל" המבוסס על הדוד וניה של אנטון צ'כוב.

הסרט "רגעים" צונזר בשנת 1979 והוסרו ממנו שלושה קטעי "אירוטיקה". העתירה שהגישו היוצרים לבג"ץ נדחתה.
בשנת 2013, במסגרת הפסטיבל הבינלאומי לסרטי נשים רחובות, הוקרן הסרט לראשונה בישראל בגרסתו הלא מצונזרת.

ב-2017 יצרה הבמאית נטעלי בראון סרט תיעודי על בת-אדם, "מקווה שאני בפריים", על מאבקה למצוא את מקומה בעולם הקולנוע ועל הזוגיות שלה בבית שמכיל שני במאים. הסרט זכה במקום השני (פרס השופטים) בפסטיבל דוקאביב (2017) ובפרס על הסרט התיעודי הטוב ביותר עד שישים דקות בטקס פרסי אופיר לשנת 2017.

חיים אישיים
הייתה נשואה לבמאי משה מזרחי, עד לפטירתו ב-2018, ואם לדניאל.

פרסים והוקרה
 פרס מפעל חיים במסגרת הפסטיבל הבינלאומי לסרטי נשים רחובות, 2013.
 פרס אופיר על מפעל חיים, 2019.
פרס ישראל לקולנוע, 2021; על היותה "יוצרת, פורצת ומפלסת דרך בקולנוע הישראלי מזה חמישה עשורים".

פילמוגרפיה

דיסקים שהוציאה
 היה שלג בארץ אחת - מיכל בת-אדם קוראת שירים (1999)
 מיכל בת-אדם קוראת משירי לאה גולדברג (2000)

ספרי שירה
 יומני בוקר, הוצאת קשב לשירה, 2017
 אני שומעת מישהו, הוצאת עתון 77, 2022

קישורים חיצוניים

 
 
 מיכל בת אדם, באתר פרס ישראל
 איימי קורניש, 
 מיכל בת אדם באתר TVC

הערות שוליים

במאיות קולנוע ישראליות
במאי קולנוע ישראלים
תסריטאיות קולנוע ישראליות
תסריטאי קולנוע ישראלים
בוגרות בית צבי
בוגרי בית צבי
שחקניות קולנוע וטלוויזיה ישראליות
שחקני קולנוע וטלוויזיה ישראלים
משוררות ישראליות
משוררים ישראלים
משוררות כותבות עברית
משוררים כותבי עברית
זוכי פרס אריק איינשטיין: קולנוע
זוכות פרס אופיר: מפעל חיים
זוכי פרס אופיר: מפעל חיים
זוכי פרס ישראל לקולנוע
זוכי פרס ישראל לשנת 2021
זוכות פרס ישראל
זוכי פרס ישראל
זוכות פרס אופיר: במאיות
זוכי פרס אופיר: במאים
מרחביה: אישים
ישראליות שנולדו ב-1945
ישראלים שנולדו ב-1945